DIE ENIGSTE MANIER OM SUID AFRIKA TE RED (Melanie Verwoerd News24 - ‎12‎ ‎April‎ ‎2017) - Afrikanervolksparty
DIE ENIGSTE MANIER OM SUID AFRIKA TE RED (Melanie Verwoerd News24 - ‎12‎ ‎April‎ ‎2017)
Gepubliseer op 19 April 2017 | Geskryf deur Danie Varkevisser | | | Trefslae: 1242
Voordat u blootgestel word aan Melanie Verward, (oeps!) se “ongelooflike politieke insig” wat sy voorstel as die enigste redding vir die huidige Suid Afrika, waarmee die liberale huisvesting waarvan sy deel was, met ywer saam met die ANC die suksesvolle ou Suid Afrika ten alle koste wou vervang, net enkele opmerkings van die AVP in reaksie op haar aangebode oplossing.
Haar stelling dat Suid Afrika gered moet word, beteken dat sy openlik erken dat Suid Afrika besig is om tot niet te gaan! Dat daar tweedens, volgens haar net een enigste metode is wat tot Suid Afrika se redding kan lei, dui op die kompleksiteit asook die dringendheid van die bedreiging wat Suid Afrika in puin kan lê.
Verder is die “briljante” gevolgtrekking van Melanie, dat die enigste oplossing is dat almal by die ANC moet aansluit.
Volgens Wikipedia en ander bronne op die internet is Melanie op 18 April 1967 in Pretoria gebore as Melanie van Niekerk. Omdat sy een of ander aversie vir haar biologiese vader ontwikkel het, het sy op jeugdige ouderdom haar van na Fourie laat verander. Ongetwyfeld ‘n uiterste vorm van afkeer, wat ook aanduidend is van ‘n bepaalde persoonlikheid.
Melanie se probleem, behalwe vir die negatiewe ervaring met haar vader, wat waarskynlik die fondasie gelê het vir haar aversie met die bestaande orde, was bepaald nie besweer deur haar blootstelling aan die liberale kleinseun van dr. H.F. Verwoerd by die Stellenbosch Universiteit nie. Wilhelm Verwoerd met wie sy later getroud is, se bydrae tot haar karaktervorming sou eerder haar liberale inklinasie verskerp en deur die antinasionale gees wat in Stellenbosch Universiteit geheers en daar geadem is, verder versterk het soos wat uit haar politieke siening duidelik blyk!
Hoe dit ookal sy, met genoeg intelligensie om op universiteit ‘n graad te verwerf in teologie, filosofie, sielkunde en ‘n meestersgraad in die onderwerp van die teologie van feminisme, is dit moeilik om te begryp dat die sigbare feitlikheid van onversoenbaarheid van sekere kultuurverskille, verskillende vorme van regeer, bestuur en beheer verg, dit vir Melanie en liberaliste soos sy, ondeurgrondbaar is! Dit vat net nêrens in hulle denkpatrone grond nie!
Selfs nadat sy die erkenning maak dat Suid Afrika só verval het dat daar dringend redding nodig is, word Zuma die sondebok, Ramaphosa die aller uitkoms en aansluiting van een en almal by die ANC om dié aller uitkoms met stemming te bewerkstellig, die énigste oplossing!
Die invloed van haar en Wilhelm Verwoerd se verblyf in Oxford Brittanje na hulle huwelik, was waarskynlik ook nie sonder gevolge nie. In teenstelling met sy Oupa dr. H.F. Verwoerd wat ‘n Rhodesbeurs van die hand gewys het in sy studiejare, is Wilhelm Verwoerd in 1989 met ‘n Rhodes studiebeurs na Engeland. Dit was tydens hierdie tydperk wat Melanie kontak en interaksie met Suid Afrikaanse uitgewekenes, veral ANC lede gehad het vanwaar die “strugle” teen apartheid gevoer is.
Met Wilhelm se filosofie van: “What's needed to achieve harmony and integration, according to Wilhelm Verwoerd, is acquiring "practical wisdom" that allows us all to become peacemakers”,was Melanie se reeds verwronge lewens-en-wêreldbeskouing, verder verwring tot buite bereik van normale be-oordeling van voor-die-handliggende oplossings.
As die beproefde suksesvolle oplossings, wat terloops ook gerig was op die opheffing van veral die swart ras, net eenvoudig verwerp word deur juis diegene wat naby aan die intellektuele reuse wat dit deurdink, verfyn en met oorleg toegepas het, beweeg en verkeer het, is die mag van propaganda in Suid Afrika duidelik heeltemal onderskat!
Om te sien hoe die beleid wat jy ondersteun het ‘n land te gronde rig, daaroor kommer uitspreek en dan kom met ‘n voorstel om dieselfde mislukte beleid, net onder ‘n ander bedenklike swart leier se beheer te laat voortgaan, is kranksinnig! Daarin setel géén oplossing vir die Afrikanervolk nie en is Melanie se oproep dus misplaas en haar oordeel verward.
Indien sy in die openbare domein wil voortgaan behoort sy weer haar van te verander. Daar is heelwat moontlikhede waarna sy kan kyk wat sal pas. Die AVP beveel die volgende enkeles aan: de Klerk, du Preez, Buys, Croucamp, Krog, van Zyl Slabbert, Viljoen, Esterhuyse, Zille, Mandela, Maimane en selfs Malema sal pas. Die statuur van die Verwoerdnaam verswelg die kleinlikheid van die gebruik daarvan vir Melanie se wanstaltige politieke denke só volledig dat beide sy en Wilhelm totaal daarin opgaan soos mis wat voor die son verdwyn!
So, one can safely assume that if the vote of no confidence passes, the new ANC presidential nomination will come from the Zuma camp. The only way an anti-Zuma candidate could win was if someone from the ANC is nominated by one of the opposition parties and a united opposition together with at least 70 ANC MPs voted for this candidate. (There is also a tiny possibility that if 120+ ANC MPs abstain during the presidential vote at the next ANC electoral conference later this year.
Based on the Mangaung conference figures, if she then gets all of the votes from KZN, Ramaphosa would be about 28 votes short, assuming he can secure all the other provinces (which is certainly p